Oudste vrou ter wêreld vier verjaardagEmma Morano (Antonino Di Marco/ANSA via AP) Emma Morano, die oudste mens ter wêreld, vier Dinsdag haar 117de verjaardag. Morano, van Pallanza in die noordweste van Italië, is volgens rekords die enigste lewende mens wie se leeftydperk oor drie eeue, die 19e-, 20ste en 21ste eeu, strek. Sy is gesond en pas weer op die been ná ŉ kort siekbed. Die plaaslike munisipaliteit van Pallanza het ŉ verhoogproduksie, wat haar lewe vier, op die planke gebring en ŉ boek wat handel oor haar lewe aan haar geskenk. Die president van Italië, Sergio Mattarella, het haar ook in ŉ openbare verskyning met haar verjaardag geluk gewens. Morano is glo die oudste van agt kinders. Sy was volgens nuusberigte met ŉ gewelddadige man getroud van wie sy etlike jare later geskei het. Hul enigste kind is ses maande ná geboorte oorlede. Wat is haar geheim? Drie eiers ŉ dag en niks minder nie, het sy vroeër vanjaar aan plaaslike media gesê. Volgens die Gerontology-navorsingsgroep, het slegs 45 vroue en twee mans die ouderdom van 117 gehaal. Die tweede-oudste mens in die wêreld is die Jamaikaanse vrou, Violet Brow, wat vanjaar 116 geword het.